CELEX: 32022R0054
Language: fi
Date: 2021-10-21 00:00:00
Title: Komission delegoitu asetus (EU) 2022/54, annettu 21 päivänä lokakuuta 2021, delegoidun asetuksen (EU) 2020/692 muuttamisesta siltä osin kuin on kyse lisävaatimuksista, jotka koskevat sellaisten tiettyjen sorkka- ja kavioeläinten unioniin saapumista, jotka ovat peräisin unionista ja jotka siirretään kolmanteen maahan tai alueelle tapahtumiin, näyttelyihin, näytöksiin tai esityksiin osallistumista varten ja siirretään sen jälkeen takaisin unioniin (ETA:n kannalta merkityksellinen teksti)

17.1.2022   
               
               
                  FI
               
               
                  Euroopan unionin virallinen lehti
               
               
                  L 10/1
               
            
         KOMISSION DELEGOITU ASETUS (EU) 2022/54,
         annettu 21 päivänä lokakuuta 2021,
         delegoidun asetuksen (EU) 2020/692 muuttamisesta siltä osin kuin on kyse lisävaatimuksista, jotka koskevat sellaisten tiettyjen sorkka- ja kavioeläinten unioniin saapumista, jotka ovat peräisin unionista ja jotka siirretään kolmanteen maahan tai alueelle tapahtumiin, näyttelyihin, näytöksiin tai esityksiin osallistumista varten ja siirretään sen jälkeen takaisin unioniin
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 239 artiklan 2 kohdan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) 2020/692 (2) vahvistetaan muun muassa tiettyjen pidettävien maaeläinten lähetysten saapumista unioniin koskevat eläinterveysvaatimukset. Kyseisen delegoidun asetuksen VI osassa vahvistetaan erityissäännöt, jotka koskevat tiettyjen unionista peräisin olevien ja unioniin palaavien hyödykkeiden saapumista unioniin. Delegoidun asetuksen (EU) 2020/692 177 artikla sisältää tällä hetkellä ainoastaan erityissääntöjä, joita on noudatettava, kun kyseessä ovat unionista peräisin olevat rekisteröidyt hevoset, jotka palaavat unioniin sen jälkeen, kun ne on väliaikaisesti viety kolmanteen maahan tai alueelle tai jommankumman vyöhykkeelle kilpailuihin, kilpa-ajoihin tai hevoskulttuuritapahtumiin osallistumista varten.
                  
               
                     (2)
                  
                  
                     Jotta helpotetaan sorkka- ja kavioeläinten osallistumista unionin ulkopuolella järjestettäviin tapahtumiin, näyttelyihin, näytöksiin tai esityksiin, jäljempänä ’tapahtumat’, on tarpeen säätää delegoidun asetuksen (EU) 2020/692 11 artiklassa vahvistettuja yleisiä eläinterveysvaatimuksia koskevasta poikkeuksesta sellaisten sorkka- ja kavioeläinten lähetysten osalta, jotka ovat peräisin unionista ja jotka siirretään kolmanteen maahan tai alueelle tai jommankumman vyöhykkeelle tapahtumiin osallistumista varten ja siirretään sen jälkeen välittömästi takaisin unioniin. Eläinterveysriskien minimoimiseksi ja nykyisen eläinterveystilanteen huomioon ottamiseksi tiettyjen sikaeläin- ja siipikarjatautien osalta kyseinen poikkeus olisi kuitenkin rajattava koskemaan vain tiettyjä sorkka- ja kavioeläinlajeja eli nauta-, lammas- ja vuohieläimiä, jäljempänä ’sorkka- ja kavioeläimiä koskeva poikkeus’. Sen vuoksi delegoidun asetuksen (EU) 2020/692 177 artiklaa olisi muutettava siten, että siihen sisällytetään sorkka- ja kavioeläimiä koskeva poikkeus.
                  
               
                     (3)
                  
                  
                     Sorkka- ja kavioeläimiä koskevaa poikkeusta koskevissa erityissäännöissä olisi otettava huomioon mahdolliset eläinterveysriskit, joita tällaisista tapahtumien yhteydessä tehtävistä siirroista voi aiheutua, ja niiden pitäisi olla siirtoihin liittyviin eläinterveysriskeihin nähden oikeasuhteisia. Näiden erityissääntöjen olisi sen vuoksi oltava riittävän tiukat sen varmistamiseksi, että tapahtumiin osallistuvat eläimet eivät joudu kosketuksiin sellaisten terveystilanteeltaan heikompien eläinten kanssa, jotka eivät täytä kaikkia unionin lainsäädännössä vahvistettuja eläinterveysvaatimuksia.
                  
               
                     (4)
                  
                  
                     Koska tapahtumissa suoritetut toimet ovat samankaltaisia kuin keräyskeskuksissa suoritetut toimet, on lisäksi aiheellista vahvistaa vaatimukset, jotka vastaavat delegoidun asetuksen (EU) 2020/692 20 artiklan 2 kohdan b alakohdassa säädettyjä vaatimuksia, joita sovelletaan kolmansissa maissa tai alueilla sijaitseviin keräyskeskuksiin ja jotka perustuvat komission delegoidussa asetuksessa (EU) 2019/2035 (3) säädettyihin unionissa sovellettaviin vaatimuksiin.
                  
               
                     (5)
                  
                  
                     Kaikkien näiden riskinvähentämistoimenpiteiden lisäksi on myös tarpeen rajoittaa sen ajan kestoa, jonka eläimet altistuvat niille mahdollisille eläinterveysriskeille, joita aiheutuu tällaisista tapahtumiin osallistumista varten tehtävistä siirroista ja eläinten oleskelusta unionin alueen ulkopuolella.
                  
               
                     (6)
                  
                  
                     Sen vuoksi delegoidun asetuksen (EU) 2020/692 177 artiklaa olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoidun asetuksen (EU) 2020/692 177 artikla seuraavasti:
            
                        1)
                     
                     
                        Korvataan otsikko seuraavasti:
                        
                           ”177 artikla
                           Lisävaatimukset, jotka koskevat sellaisten tiettyjen sorkka- ja kavioeläinten unioniin saapumista, jotka ovat peräisin unionista ja jotka siirretään kolmanteen maahan tai alueelle tai jommankumman vyöhykkeelle tapahtumiin, näyttelyihin, näytöksiin tai esityksiin osallistumista varten ja siirretään sen jälkeen takaisin unioniin”
                        
                     
                  
                        2)
                     
                     
                        Lisätään kohta seuraavasti:
                        
                           ”3.   Poiketen siitä, mitä 11 artiklassa säädetään, sellaisten nauta-, lammas- ja vuohieläinten lähetysten, jotka ovat peräisin unionista ja jotka siirretään enintään 15 päivän ajaksi kolmanteen maahan tai alueelle tai jommankumman vyöhykkeelle tapahtumiin, näyttelyihin, näytöksiin tai esityksiin, jäljempänä ’tapahtuma’, osallistumista varten, sallitaan saapua unioniin kyseisestä kolmannesta maasta, jos ne täyttävät seuraavat edellytykset:
                           
                                       a)
                                    
                                    
                                       kolmas maa tai alue tai jommankumman vyöhyke, jossa tapahtuma järjestetään, on luetteloitu kyseisten eläinlajien unioniin saapumista varten;
                                    
                                 
                                       b)
                                    
                                    
                                       paikka, jossa tapahtuma järjestetään, täyttää seuraavat vaatimukset:
                                       
                                                   i)
                                                
                                                
                                                   se täyttää 20 artiklan 2 kohdan b alakohdassa säädetyt sorkka- ja kavioeläinten kokoamisia toteuttaviin pitopaikkoihin sovellettavat vaatimukset;
                                                
                                             
                                                   ii)
                                                
                                                
                                                   siellä pidetään lähetyksen saapuessa pitopaikkaan ja koko tapahtuman keston ajan ainoastaan sellaisia nauta-, lammas- tai vuohieläimiä, jotka täyttävät kaikki unionin lainsäädännössä vahvistetut tällaisten eläinten saapumista unioniin koskevat vaatimukset;
                                                
                                             
                                 
                                       c)
                                    
                                    
                                       eläinlähetyksen toimittaminen unionista b alakohdassa tarkoitettuun pitopaikkaan ja kyseisestä pitopaikasta unioniin tehdään kuljetusvälineellä, joka täyttää 17 artiklassa säädetyt maaeläinten kuljetusvälineitä koskevat yleiset vaatimukset, ja purkamatta kuormaa missään muussa kolmannessa maassa tai alueella tai jommankumman vyöhykkeellä;
                                    
                                 
                                       d)
                                    
                                    
                                       lähetyksen eläimet eivät ole kosketuksissa muihin, terveystilanteeltaan heikompiin eläimiin aikana, joka alkaa siitä hetkestä, jolloin ne lastataan b alakohdassa tarkoitettuun pitopaikkaan lähettämistä varten, jatkuu koko tapahtuman kestoajan ja päättyy, kun eläimet palaavat takaisin unioniin.”
                                    
                                 
                     
                  
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 84, 31.3.2016, s. 1.
         
            (2)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).
         
            (3)  Komission delegoitu asetus (EU) 2019/2035, annettu 28 päivänä kesäkuuta 2019, Euroopan parlamentin ja neuvoston asetuksen (EU) 2016/429 täydentämisestä maaeläimiä pitäviä pitopaikkoja ja hautomoja sekä tiettyjen pidettävien maaeläinten ja siitosmunien jäljitettävyyttä koskevien sääntöjen osalta (EUVL L 314, 5.12.2019, s. 115).